open-index/open-wikipedia-markdown huggingface dataset:
Plásmidu

Los **plásmidos** (tamién nomaos plasmidios) son molécules d'ADN estracromosómicu circular o llinial que se repliquen y trescriben dixebraos del ADN cromosómicu. Tan presentes davezu en bacteries, y en delles ocasiones n'organismos eucariotes como les llevadures. El so tamañu va dende 1 a 250 kb. El númberu de plásmidos pue variar, dependiendo del so tipu, dende una sola copia hasta dellos cientos por célula. El términu *plásmidu* foi presentáu por primer vegada pol biologu molecular norteamericanu Joshua Lederberg en 1952.

Les molécules d'ADN plásmidicu, adopten una conformación tipu doble héliz al igual que'l ADN de los cromosomes, anque, por definición, atópense fora de los mesmos. Tiénense atopao plásmidos en cuasi toles bacteries. A diferencia del ADN cromosomal, los plásmidos nun tienen proteínes asociaes.

Na mayoría de los casos considérase un elementu xenéticu dispensable. D'otra miente, posee información xenética perimportante pa les bacteries. Por exemplu,los xenes que codifiquen pa les proteínes que les fai resistentes a los antibióticos tan davezu nos plásmidos.

Hai dellos plásmidos integrativos, val dicir que tienen la capacidá d'inxertase nel cromosoma bacterianu. Puese dicir que rompe'l cromosoma y sitúase en mediu, colo que, automáticamente la maquinaria celular tamién reproduz el plásmidu. Cuando ese plásmidu tiense inxertao se-yos da'l nome d'episoma. 

Los plásmidos empléguense n'inxeniería xenética pola so capacidá de reproducise de mena dixebrada del ADN cromosomal, igual que porque ye rellativamente cenciellu manipulalos ya inxertar nueves secuencies xenétiques.

Los plásmidos emplegaos n'Inxeniería Xenética suelen contener un o dos xenes que-yos confieren resistencia a antibióticos y permiten seleicionar clones recombinantes. Hai otros métodos de seleición amás de la resistencia a antibióticos, como los basaos en fluorescencia o en proteínes que destrúin les célules ensin usu d'antibióticos. Estos nuevos métodos de seleición de plásmidos son d'usu frecuente n'agrobioteunoloxia, debio a la fuerte crítica de grupos ecoloxistes a la escontra de la posibilidá de presencia d'antibioticos nos organismos modificaos xenéticamente.

## Ver tamién
* Bacteria, prión, virus, provirus, viroide, nanobiu.

## Referencies
Hugo Gunckel Luer

**Hugo Gunckel Luer**  foi un científicu, naturalista y botánicu chilenu, estudiosu de Molina.

## Obra
Ente les sos principales obres destaquen:
* *Diccionario del Habla chilena* de la Academia Chilena del Instituto Chile (1978).
* *Bibliografía Moliniana* (1980)
* *Helechos de Chile* - Monografias Anexas a los Anales de la Universidad de Chile (1984)

## Referencies

## Enllaces esternos
Bioseguridá

La garantía de **bioseguridá** tien l'envís d'asegurar que'l mantenimientu ecolóxicu de plantes y animales ye preservao. Esto engloba hábitats naturales, paraxes, actividaes empresariales (n'especial l'agricultura) y asuntos del estilu de peligros como la guerra bacteriolóxica o epidemies. Suel conocese simplemente pol términu *bioseguridá*.

Les garantíes polítiques sobre la salú de persones y animales suelen ser oxetu de controversia. Estes garantíes puen formar parte de cuasi cualaquier mediu pa la organización de la sobrevivencia, incluyendo sistemes políticos y económicos, doctrines militares y pólices de seguru. Los caberos retos céntrense na proliferación de menacies biolóxiques, la dificultá de controlar la contaminzación (n'especial si ye llevada por procesos naturales internos d'una ecorrexón), y numberoses barreres polítiques.

## Referencies

## Enllaces esternos
Bioteunoloxía

La **bioteunoloxía** ye la teunoloxía basada na bioloxía, especialmente emplegada n'agricultura, farmacia, ciencia de los alimentos, ciencies forestales y medicina. Desendólcase nun enfoque multidisciplinariu qu'involucra delles disciplines y ciencies como bioloxía, bioquímica, xenética, viroloxía, agronomía, inxeniería, física, química, medicina y veterinaria ente otres. Tien gran repercusión na farmacia, la medicina, la microbioloxía, la ciencia de los alimentos, la minería y l'agricultura ente otres estayes.

Ye probable que'l primeru qu'emplegare esti términu fuera l'inxenieru húngaru Karl Ereki, en 1919, quien la introduxo nel so llibru *Bioteunoloxía na producción cárnica y lláctea d'una gran esplotación agropecuaria*.

Según el Conveniu sobre Diversidá Biolóxica de 1992, la bioteunoloxía podría definise como "*toa aplicación teunolóxica qu'emplegue sistemes biolóxicos y organismos vivos o los sos derivaos pa la creación o modificación de productos o procesos pa usos específicos*".

El Protocolu de Cartagena sobre Xuridá de la Bioteunoloxía del Conveniu sobre la Diversidá Biolóxica define la *bioteunoloxía moderna* como l'aplicación de:
* Téuniques in vitro d'ácidu nucleico, incluyíos l'ácidu desoxirribonucleico (ADN) recombinante y la inyeición direuta d'ácidu nucleico en célules o orgánulos, o 
* La fusión de célules más allá de la familia taxonómica que superen les barreres fisiolóxiques naturales de la reproducción o de la recombinación y que nun son téuniques emplegaes na reproducción y seleición tradicional.

## Aplicaciones

La bioteunoloxía tien aplicaciones n'importantes áreas industriales, como l'atención de la salú, col desarrollu de nuevos enfoques pal tratamientu de enfermedaes; l'agricultura col desarrollu de cultivos y alimentos ameyoraos; usos non alimenticios de los cultivos, por exemplu plásticos biodegradables, aceites vexetales y biocombustibles; y cuidu medioambiental a través de la biorremediación, como'l reciclaxe, el tratamientu de residuos y la llimpieza de sitios contaminaos por actividaes industriales. Pa esti usu específicu de plantes na bioteunoloxía llamase-y bioteunoloxía vexetal. Amás s'aplica na xenética pa modificar ciertos organismos.

## Referencies
Microorganismu

Un **microorganismu**, tamién nomáu **microbiu** o **organismu microscópicu**, ye un ser vivu que namás que se pue ver col microscopiu. La ciencia qu'estudia a los microorganismos ye la microbioloxía, «micro» del griegu μικρο (pequeñu) y «bio» del griegu βιος (vida) *seres vivos pequeños*.

Los microorganismos son formes de vida perpequeñes que sólu puen ser observaos al traviés del microscopiu. Nesti grupu tán incluyíes les bacteries, los virus, los mofos y les llevadures. Dellos microorganismos puen causar el deterioru de los alimentos ente los que s'atopen los microorganismos patóxenos, qu'al empar puen ocasionar enfermedaes por mor del consumu d'alimentos contaminaos. Adicionalmente, esisten dellos microorganismos patóxenos que nun causen un deterioru visible nel alimentu. Sicasí, per otru llau esisten tamién dellos microorganismos que son beneficiosos y que puen ser emplegaos nel procesamientu de los alimentos cola finalidá de prollongar el so tiempu de vida o de camudar les propiedaes de los mesmos (por exemplu, pa la fermentación llevada a cabu pa la fechura de les salchiches, el yogur y los quesos).

Son organismos dotaos d'individualidá que presenten, a diferencia de las plantes y los animales, una organización biolóxica elemental. Na so mayoría son unicelulares, anque en dellos casos se trate d'organismos cenóticos compuestos por célules multinucleades, o inclusive multicelulares.

Dientro de los microorganismos atópense organismos unicelulares procariotes, como les bacteries, y eucariotes, como los protozoos, una parte del ocle y los fungos, ya inclusive los organismos de tamañu ultramicroscópicu, como los virus.

Los microbios tienen bayura formes y tamaños. Si un virus tuviere'l tamañu d'una pelota de tenis, una bacteria proporcionalmente correspondería a media cancha de tenis y una célula eucariota sería como un estadiu de fútbol.

## Referencies

## Enllaces esternos
Nepocianu

**Nepocianu I** foi rei d'Asturies del tronu nel Reinu d'Asturies en 842, dempués de la muerte d'Alfonsu II ''El Castu'', reclamando'l tronu por mor de que'l propiu Nepocianu contrayere matrimoniu cola hermana d'Alfonsu. 

Nun vivió per munchu tiempu nel tronu darréu que Ramiru I derrotó a Nepocianu na Batalla de la Ponte de Curniana, nel ríu Narcea. Tres d'ello Ramiru camudó'l sistema d'eleición, que hasta entós permitía que la so familia pudiere ser dexada de llau en favor de miembros de la nobleza. 

## Referencies

## Enllaces esternos
Wikipedia n'asturianu

La **Wikipedia n'asturianu** ye la edición n'asturianu de Wikipedia. Entamó a fines d'agostu de 2004, magar que sólo hai estadístiques dende primeros d'agostu. 

Tien  usuarios rexistraos de los que  son usuarios activos y  alministradores.

## Evolución

DateFormat = dd/mm/yyyy
ImageSize = width:180 height:650 
PlotArea = width:100 height:610 left:50 bottom:21
Period = from:02/08/2004 till:04/10/2013 #Historia de Uiquipedia
TimeAxis = orientation:vertical
ScaleMinor = unit:day increment:8 start:02/08/2004
PlotData=
 bar:Leaders width:30 mark:(line,white) align:left fontsize:S shift:(22,2) anchor:middle
 from:02/08/2004 till:01/09/2004 color:red
 from:02/09/2004 till:27/11/2004 color:red
 from:28/11/2004 till:31/01/2005 color:red
 from:01/02/2005 till:02/12/2005 color:red
 from:03/12/2005 till:08/07/2006 color:red
 from:09/07/2006 till:05/11/2006 color:green
 from:06/11/2006 till:24/12/2006 color:green
 from:25/12/2006 till:21/03/2007 color:green
 from:22/03/2007 till:07/09/2007 color:green
 from:08/09/2007 till:20/11/2007 color:green
 from:21/11/2007 till:11/03/2008 color:blue
 from:12/03/2008 till:10/02/2009 color:blue
 from:11/02/2009 till:02/02/2010 color:blue
 from:03/02/2010 till:15/12/2010 color:blue
 from:16/12/2010 till:05/07/2011 color:blue
 from:06/07/2011 till:09/05/2012 color:purple
 from:10/07/2011 till:12/05/2012 color:purple
 from:12/07/2011 till:13/05/2012 color:purple
 from:14/05/2012 till:04/10/2013 color:yellow

 at:02/08/2004 text:1 (2/8/04)
 at:08/07/2006 text:5000 (8/7/06)
 at:20/11/2007 text:10000 (20/11/07)
 at:05/07/2011 text:15000 (05/07/11)
 at:13/05/2012 text:18000 (13/05/12)
 at:04/10/2013 text:20000 (05/01/15)
 



La evolución en volume d'artículos de la Wikipedia n'asturianu ye la siguiente:

## Referencies

## Enllaces esternos
Citrus

El xéneru **Citrus**, siendo'l so términu común **Cítricos**, noma a les especies de grandes arbustos o arbolinos perennes (pente 5 y 15 m) con frutos o frutes, de la familia de les Ruteácies, tienen un altu conteníu en vitamina C y ácidu cítricu, el cual proporciona-yos esi típicu tastu ácidu tan carauterísticu. Orixinariu d'Asia tropical y subtropical, esti xéneru contién tres especies y numberosos amezaos cultivaos, inclusive les frutes más ampliamente comercializaes, como'l llimón, la naranxa, la llima y la mandarina, con delles variedaes que dependen de la rexón na que se cultive cauna d'elles.

Anque la clasificación taxonómica ye complexa, recientes investigaciones xenéticas demostraron que únicamente esisten tres especies principales C. maxima, C. medica y C. reticulata, siendo toles restantes amezaos d'estes tres.

Debido a la facilidá d'amezación de los cítricos, tolos cultivos pa usu comercial obtiénense inxertando les especies cultivares deseaes sobro plantones seleicionaos pola so resistencia a les enfermedaes.

## Referencies

## Enllaces esternos
Prión

Los **priones** o **proteínes prióniques** son partícules acelulares, patóxenes y tresmisibles. Carauterízense por producir enfermedaes qu'afeuten el Sistema ñervosu central (SNC), denominaes encefalopatíes esponxiformes tresmisibles (EET). Los priones nun son seres vivos. L'aisllamientu de priones al traviés del seguimientu del nivel d'infeutividá nes EET demuestra que les partícules infeutives tan constituyíes dafechu o parcialmente por una forma modificada de la proteína prión. La proteína esprésase en dellos texíos, principalmente en neurones del SNC, y xúnese a la membrana celular esterna per aciu d'una molécula de glicosil fosfatidil inositol (GPI). Nun se conoz anguaño cómo asocede este cambiu de cadarma *in vivo* y cómo ye qu'este cambiu conduz a la EET.

Los resultaos esperimentales suxeren que l'aición patóxena de los priones ta perrellacionada cola forma modificada d'una proteína natural esistente nel organismo que, al entrar en contautu coles proteínes orixinales, les induz a adoptar la forma anómala del prión, per aciu d'un mecanismu entovia desconocíu. Too ello nuna aición en cadena qu'acaba por desaniciar la operatividá de toles proteínes sensibles.

Teoríes más recientes apunten a que los priones son proteínes modificaes baxo ciertes circunstancies que favorecieron la so cayía a una estaya enerxética perestable al oligomerizase, lu que les fai insolubles, immunes a les proteases y camúda-yos la so conformación tridimensional. Esta “estabilidá” provoca qu'eses proteínes s'acumulen nel sistema nerviosu, pero desconozse entovia cómo esta apaición d'una nueva cadarma provoca enfermedaes por acumulación.

De fechu, la “infeición” con proteínes prióniques ye debio a que, al consumise, entamen a actuar nel texíu nerviosu como nucleos en torno a los que más proteínes se desnaturalicen baxo la so aición y s'acumulen, formando davezu fibrilles insolubles.

## Referencies

## Enllaces esternos
Ronald David Laing

**Ronald David Laing** , foi un siquiatra escocés qu'escribió sobro la enfermedá mental, especialmente la sicosis. Ye conocíu poles sos teoríes sobro les causes de les perturbaciones mentales. La so teoría sobro padres "esquizóxenos" tuvo a contrapelu de la ortodoxiapsiquiátrica del so tiempu. Frecuentemente foi asociáu col movimientu antisiquiátricu, inda que rechazó l'epítetu.

## Ver tamién
* Alice Miller
* El modelu del trauma
* *[[Interpretación de la Esquizofrenia (llibru)]]*

## Referencies

## Enllaces esternos
* The International R.D. Laing Institute (Switzerland)
* The Society for Laingian Studies
Belfast

**Belfast** (del irlandés ***Béal Feirste*** que significa *"El váu de sable na boca del ríu"*) ye la capital d'Irlanda del Norte. Ye la ciudá más grande d'Irlanda del Norte y de la provincia del Ulster, y la segunda ciudá más grande na Islla d'Irlanda dempués de Dublín. Nel censu de 2001 la población endientru los llímites de la ciudá (l'área urbana de Belfast) yera de 276.459 habitantes, dimientres que 579.554 persones residíen na amplia Zona Metropolitana de Belfast. Estu convertíala na decimoquinta ciudá más grande del Reinu Xuníu, y la oncena mayor conurbación d'ese país.

Belfast ta asitiada na costa este d'Irlanda del Norte. La ciudá ta flanqueda al noroeste por una serie de montes, incluyendo'l monte de Cavehill, que se cree qu'inspiró la novela de Jonathan Swift, *[[Los viaxes de Gulliver]]*. Él imaxinaba qu'ésta tenía la forma d'un xigante dormíu protexendo a la ciudá. Belfast tamién ta asitiada al oeste del Belfast Lough (Llauo Belfast) y na desembocadura del Ríu Lagan, lu que la convierte nuna llocalización ideal pa la industria de construcción naval que dalguna vegada la fixere tan famosa. Cuando'l Titanic foi construyío en Belfast en 1912, Harland and Wolff tenía'l mayor astilleru del mundiu. Siendo orixinalmente un pueblu nel Condáu d'Antrim, el conceyu de Belfast foi creáu cuando Belfast algamó'l estatus de ciudá gracies a la reina Victoria en 1888.

Belfast sufrió lu pior del Conflictu d'Irlanda del Norte. Pese a too, dende'l Alcuerdu de Vienres Santu en 1998, tien habío una mayor modernización na ciudá. Esisten dos aeropuertos na ciudá: l'Aeropuertu George Best de la Ciudá de Belfast averao al Belfast Lough y l'Aeropuertu Internacional de Belfast que s'atopa averao al llagu Neagh. La Universidá Queens de Belfast ye la más importante universidá na ciudá. La Universidá del Ulster tamién tien un campus na ciudá, au se concentren los estudios de les belles artes y diseñu.

## Referencies

## Enllaces esternos
Banda

La pallabra **banda** pue referise a un grupu específicu:
* Banda (música), un grupu músicos
* Banda de colexu, un grupu d'estudiantes músicos qu'ensayen ya interpreten música instrumental
* Banda (radio), un rangu de frecuencies o llonxitúes d'onda emplegaes na tresmisión de radio
* Banda (álxebra), un semigrupu idempotente
* Banda (sociedá), un grupu pequeñu d'humanos nuna forma social simple
* Banda (tela), cachu de tela en forma de cinta que se cruza sobre'l pechu
* Banda armada, grupu de delincuentes armaos

Pue referise a una persona:
* Hastings Banda, ex-presidente de Malawi
* Banda Singh Bahadur, un famosu señor de la guerra Sikh

Tamién pue referise a un llugar:
* Distritu de Banda en Uttar Pradesh, India
* Banda, Ghana
* Banda, India, cuarteles alministrativos del distritu de Banda
* Islles Banda, un grupu de diez pequeñes islles volcániques nel mar de Banda
* Banda, Maharastra, India
* Mar de Banda, el mar de Moluques del Sur n'Indonesia, parte del Océanu Pacíficu

## Enllaces esternos
Thunderbird

**Mozilla Thunderbird** o **Thunderbird** (anteriormente **Minotaur**) ye un veceru de corréu electrónicu de la Fundación Mozilla. L'oxetivu de Thunderbird ye desendolcar un Mozilla más llixeru y rápidu per aciu de la estraición y rediseñu del xestor de corréu del Mozilla *oficial*. Ye multiplataforma, usa'l llinguax d'interface XUL y ye software llibre. **Mozilla Firefox** respeta la mesma filosofía.

Thunderbird soporta IMAP/POP, corréu HTML, noticies, RSS, etiquetes, correutor ortográficu incorporáu, soporte d'estensiones y skins, buscadores, cifráu PGP, un filtru bayesianu de corréu puxarra (spam), etc. En febreru de 2012 asoleyóse la versión en llingua asturiana

## Proteición escontra Spam

Cada corréu que se recibe, ye analizáu polos filtros pa corréu puxarra (spam) de **Thunderbird**. Cada vegada que'l usuariu conseñe un mensax como *spam*, el software meyora el so filtráu pa que la persona usuariu namái ocupe'l so tiempu lleendo los correos que-y interesen. Thunderbird permite arriendes, según les preferencies, caltener el corréu puxarra fuera de la Bandexa d'entrada.

## Thunderbird portátil

Esiste una versión portátil de Thunderbird que pue tresportase y usada direutamente dende una memoria USB ensin necesidá d'instalase nel sistema operativu. Esta versión ta disponible pa Microsoft Windows de forma nativa, magar que tamién se pue executar en Gnu/Linux per duana de Wine.

## Ver tamién
* Evolution
* Softastur
* Fundación Mozilla
* Mozilla Firefox
* Mozilla Sunbird

## Enllaces esternos

**Oficiales**

* Mozilla Thunderbird  
** Estensión pa soporte de GPG  (n'inglés)
** Estensión Lightning (n'inglés)

### Non oficiales
* Tutorial pa configurar Thunderbird pa cuentes POP(Gmail) ó Webmail (Hotmail, Yahoo...) 
* Tutorial cenciellu pa configurar Thunderbird

## Referencies
Sociedade Esportiva Palmeiras

El **Sociedade Esportiva Palmeiras** ye un club de fútbol brasilanu que xuega nel .

## Referencies

## Enllaces esternos

*
Pidgin (software)

**Pidgin** (anteriormente denomáu *Gaim*) ye un cliente multiplataforma de mensaxería instantáneo que ye quien a coneutase a delles redes (multiprotocolu) y cuentes (multicuenta) de miente simultáneo.

Pidgin ye software llibre, protexíu pola Llicencia pública xeneral de GNU de GNU. Foi escritu orixinalmente por Mark Spencer pa sistemas de tipu Unix, pero agora funciona sobro munches plataformes, incluyendo Microsoft Windows, GNU/Linux, SkyOS y el sistema de Trolltech pa PDA, Qtopia.

## Carauterístiques principales
* Conversaciones amosaes en pestañas
* Posibilidá de coneutase a delles redes al empar
* Rexistru de conversaciones
* Permite'l reemplazu de los nomes de los contautos de la llista
* Amuesa un avisu o reproduz un soníu cuando un contautu se coneuta/desconeuta o camuda d'estáu
* Posibilidá de tresparencia pa les ventanes de contautos y de conversación per duana d'un plugin
* Tresferencia de ficheros

## Protocolos soportaos
* AOL Instant Messenger (a traviés del protocolu OSCAR o el TOC)
* Bonjour
* Gadu-Gadu
* Google Talk
* ICQ (a traviés del protocolu OSCAR o el TOC)
* Internet Relay Chat (davezu denomáu *IRC*)
* MSN
* MySpaceIM
* QQ
* Jabber
* Lotus Sametime
* Novell Groupwise
* OpenNAP
* SILC
* SIMPLE
* Yahoo!
* Zephyr

## Ver tamién
* Ekiga
* Empathy
* Software llibre
* Ubuntu
* Softastur

## Referencies

## Enllaces esternos
* Sitiu web oficial de Pidgin 
* Instalación y configuración de Gaim 
* Gaim pa Qtopia 
* Introducción a Gaim  
* Plugins para Gaim 
* Gaim Plugin pa Outlook RVP protocolu
Evolution

**Evolution** (o **Novell Evolution**) ye un **xestor de corréu**, información personal y de trabayu en grupu pa GNOME. Ye una aplicación llibre desendolcada orixinalmente por Ximian y agora ye parte oficial del escritoriu de GNOME. Combina alministración de corréu electrónicu, calendariu, axenda y llista de xeres. Forma parte del conxuntu GNOME Office, y distribúise con **[[Ubuntu]]**

La so interface gráfica y funcionalidá aseméyase muncho a l'aplicación **Microsoft Outlook**.

Anguaño yá esiste torna a llingua asturiana, na versión d'Ubuntu (Linux).

## Evolution 2
L'actual versión, Evolution **2.24.3**, inclúi dalgunes nueves carauterístiques como:
* Integración con Pidgin
* Meyora na integración col escritoriu GNOME
* Conectividá integrada con Novell GroupWise
* Conectividá integrada con Microsoft Exchange
* Meyora en cuentes de corréu IMAP
* Meyores numberoses nel calendariu
* Capacidá pa S/MIME, meyora d'alministración de contautos

## Ver tamién
* Mozilla Thunderbird
* Kontact
* Softastur

## Referencies

## Enllaces esternos
* Sitiu web oficial 
* Sitiu web del proyeutu pa Windows
Banda (música)

Una **banda de música** ye un grupu de dos o más músicos toquen música instrumental o vocal. En ca estilu musical estremaes normes se tienen desendolcao pal tamañu composición de les diferentes bandes, y tamién pal repertoriu de cantares o obres musicales qu'estos grupos interpreten.

En **música clásica**, trios o cuartetos son los que componen los estremaos soníos de les families instrumentales (i.e., pianu, cuerda y vientu), o s'axunten instrumentos de la mesma familia, como los grupos de cuerda o de vientu. En **grupos de jazz**, los instrumentos típicamente incluyíos son los de vientu (un o más saxos, trompetes, etc.) un o más instrumentos centrales (guitarra lléutrica, pianu, o órganu), un instrumentu de baxu (baxu lléutricu o doble baxu), y un percusionista. Nes **bandes de rock**, davezu nomaes **bandes**, hai davezu más d'una guitarra (un o dos guitarres lléutriques, un baxu, y en dellos casos, una o más guitarres acústiques), un teclista (órganu]], pianu, pianu lléutricu o sintetizador lleitrónicu), y un batería pa la percusión.

## Referencies

## Enllaces esternos
GIMP

**GIMP** (*GNU Image Manipulation Program*) ye un programa d'edición d'imáxenes, tanto dibuxos como semeyes. Ye un programa llibre y de baldre, englobáu nel proyeutu GNU y disponible baxo la llicencia GNU.

La primera versión de GIMP desendolcóse pa sistemes Unix y foi camentada n'especial pa GNU/Linux. Esisten versiones totalmente funcionales pa Windows, pa Mac OS X, pa Distribuciones Linux (como Ubuntu) y pa otros sistemes operativos, faciéndolu el programa de remanamientu de gráficos disponible en más sistemes operativos. Pue consideráse-y como l'alternativa más firme pa Photoshop, magar que tien un interface enforma desemeyáu.

Esiste una versión portátil de GIMP que pue ser tresportada y usada direutamente dende una memoria USB ensin necesidá d'instalase nel ordenador, disponible namái pa ordenadores baxo Windows y Mac.

La biblioteca de controles gráficos GTK, desendolcada pa GIMP, dio orixe al entornu d'escritoriu de GNOME.

Anguaño, esiste la traducción de **GIMP** en llingua asturiana, de la mano de Softastur

## Ver tamién

* Software llibre
* Ubuntu
* Softastur
* Adobe Photoshop
* Wilber (la mascota)
* GTK
* Paint.NET
* Krita

## Enllaces esternos

* Sitiu web oficial de GIMP 
* GIMP-ES, Comunidá hispana d'usuarios de GIMP. 
* Noticies oficiales relatives a les modificaciones del programa The GIMP 
* Using The GIMP , vínculos a tutoriales de GIMP, a sitios d'artistes, recursos y más. 
* GIMP Professional Presets Archives 
* Tutoriales de GIMP , tutoriales y trucos pa GIMP. 

## Referencies
GNOME Videos

**Totem** ye'l reproductor multimedia que vien por defeutu nel entornu d'escritoriu de GNOME. Ta liberáu baxo la llicencia GNU. Usa la biblioteca gráfica GTK. Colos correspondientes plug-ins pue reproducir CDs, DVDs y Videu CDs, asina como los formatos d'ordenador más avezaos, como pue ser AVI, WMV, MOV y MPEG. 

Ta disponible en llingua asturiana.

## Ferramientes
* Gstreamer o Xine como *[[backend]]*.
* Integración en GNOME y Nautilus
* Reproduz DVDs, VCDs y CD Dixital (con CDDB gracies a FreeDB)
* Remanamientu de Contraste, Rellumu, Saturación y Color 
* Mou de pantalla completa usando Xinerama
* Soporte pa subtítulos
* Audiu 4.0, 4.1, 5.0, 5.1, stereo y AC3
* Remanamientu de volume y de posición.
* Plug-in visual cuando ta reproduciendo archivos d'audiu
* La salida de televisión pue configurase con una resolución diferente
* Soporta LIRC (control remotu per aciu d'infrabermeyos)
* Soporta llistes de reproducción SHOUTcast, m3u, asx, SMIL y RealAudio
* Llistes de reproducción con mou de repetición, mou de seleición al debalu y reordenación per aciu de drag 'n drop
* Permite facer captures de pantalla
* Plug-in pa Mozilla

## Ver tamién
* Ubuntu
* Rhythmbox
* VLC media player
* Banshee
* Amarok
* Audacious Media Player
* Last.fm
* Listen
* Exaile
* Decibel Audio Player
* Softastur
* Xine - otru reproductor multimedia GNU
* MPlayer - otru reproductor multimedia GNU

## Referencies

## Enllaces esternos
*Sitiu oficial de Totem
Gedit

**gedit** ye un percompletu **editor de testos** llibre que se distribúi xunto al xestor d'escritoriu GNOME pa sistemes tipu Unix.
Esti editor carauterízase principalmente pola so facilidá d'usu, algamada en gran parte gracies a un interface gráficu nidiu y llimpiu, amosando namái les funcionalidaes principales que suelen requerir la mayoría de usuarios.

El software ye distribuyíu baxo les condiciones de la llicencia Pública Xeneral de GNU (GPL). 

Anguaño esiste una versión en llingua asturiana que se distribuye xunto con Ubuntu.

## Carauterístiques principales
Arriendes de les funcionalidaes básiques que son avezaes nún editor de testu, como copiar, cortar y pegar testu, imprentar, etc. **gedit** incorpora, ente otres, les siguientes funcionalidaes:
* Soporte de testos internacionalizaos, usando la codificación UTF-8.
* Coloreáu del testu según la sintaxis de dellos llinguaxes de programación: C, C++ Java, Python...
* Correutor ortográficu multi-idioma.
* Incorporación de plugins pa enantar les funcionalidaes básiques del programa.
* Posibilidá de camudar el color y fonte del testu del editor.
* Numberación de llinies.
* Búsqueda y troque de testu.
* Edición de ficheros remotamente.
* Copia de seguridá de los ficheros sobro los que se trabaya.
* Soporte propiu pa SCIM, pudiendo escribir en distintos alfabetos como'l xaponés, chinu, etc. activándolu dende'l menú y teniendo instaláu el SCIM.

...y un llargo etcétera de nueves funcionalidaes que se van incorporando en socesivas versiones.

## Arquiteutura
L'aplicación ta diseñada pa funcionar sobro X Window System, usando les llibreríes GTK+ y GNOME. L'editor ta integráu col restu de GNOME, sofitando l'arrastráu d'archivos ente Nautilus haza'l cuerpu principal de l'aplicación, usu del framework d'imprentación del xestor de GNOME y el so sistema integráu d'aida.

## Ver tamién
* Ubuntu
* Unix
* Softastur

## Referencies

## Enllaces esternos
* www.gedit.org — Páxina oficial de gedit.
* Páxina web del Grupu de traducción de Software llibre de Softastur
* Comentarios a toles versiones de gedit
Evince

**Evince** ye un visor de documentos pal entornu d'escritoriu GNOME. Puen los múltiples visores de documentos qu'esisten en GNOME, como GGV, GPdf, y xpdf.

Evince entamó como una reescritura del códigu de gpdf, que la mayoría de la xente camentaba que se taba convirtiendo en daqué abegoso de caltener. Nun periodu curtiu de tiempu, sobropasó la so funcionalidá. Evince ta siendo activamente calteníu y desendolcáu. Ta escritu principalmente nel llinguax de programación C, con una pequeña parte escrita en C++ (el códigu pa facer la interface con poppler).

Evince inclúise en **GNOME** dende la versión 2.12, llanzáu'l 7 de setiembre de 2005, poro ensama parte de la suite oficial qu'incorpora Ubuntu. 

Ta disponible en llingua asturiana.

## Carauterístiques
; Búsqueda : Tien un mecanismu integráu de búsqueda qu'estenderexa el númberu de resultaos alcontraos y resalta los resultaos na páxina.
; Páxines en miniatura : Vistes de páxines en miniatura permiten una referencia rápida pa poder ñavegar nún documentu. Les páxines en miniatura alcuéntrense na estaya izquierda del visor.
; Indexáu de páxines : Pa los documentos que soporten índices, Evince da la opción d'excibir l'índiz del documentu que permite movese rápido d'una seición a otra.
; Seleición : Evince permite la seleición de testu n'archivos PDF.

## Formatos de documentos soportaos
Evince sofita dellos formatos de documentu de simple y múltiples páxines. Equí ta la llista de los formatos qu'anguaño son sofitaos.

### Sofitu internu
* PDF usando'l *[[Frontend|backend]]* poppler.
* PostScript usando'l *backend* Ghostscript.
* DVI.
* TIFF multipáxina.

## Sofitu opcional
* DjVu usando DjVuLibre backend.
* Microsoft PowerPoint usando libpreview (anguaño con calidá alpha).

## Sofitu dable o planeáu
* Imáxenes (anguaño incluyíu como daqué esperimental, necesita trabayu).

## Ver tamién
*GNOME
*Ubuntu
*Softastur

## Referencies

## Enllaces esternos
*  
* Wiki oficial d'Evince
Iron Maiden

**Iron Maiden** ye un grupu británicu de Heavy metal procedente de la zona de Leyton, nel East End de Londres; la banda foi formada nel añu 1975 pol baxista Steve Harris, que yera miembru de Gypsy's Kiss y Smiler.
El grupu, unu de los nomes más célebres del Rock duru internacional, lleva vendíos 100 millones de discos a lo llargo de la so carrera.

## Carrera y estilu
El grupu espuntó como unu de los animadores de la llamada NWOBHM (Nueva fola del metal británico) a principios de los años 80, tresformándose n'unu de los artistes de más sonadía nel so tipu.
Iron Maiden destaca poles sos guitarres ximielgues, los sos cantares llargos de tonu épicu, les lletres qu'enceten tópicos sobrenaturales o históricos, y el gran espectáculu qu'ufierta en direutu, destacando conciertos a lo llargo de la so carrera, como por casu 'Rock in Rio', 'Donington', 'Ozzfest', 'Monsters of Rock', 'Wacken', el conciertu de Dortmund del añu 2004, o el 'Festival Vía de la Plata'.
El grupu tamién actuó n'Asturies, foi'l 24 de mayu de 2003 na ciudá de Xixón; el conciertu tuvo llugar nel Palaciu de Deportes de la Guía, énte 9000 espectadores.

Iron Maiden tien una mascota carauterística que nómase 'Eddie' o 'Eddie the Head', qu'apaez en numberoses portaes de los trabayos musicales, y nos conciertos.

La banda compónse n'actualidá de **Bruce Dickinson** (cantante), **[[Steve Harris]]** (baxista), **Janick Gers** (guitarrista), **Dave Murray** (guitarrista), **Adrian Smith** (guitarrista) y **Nicko McBrain** (batería). 
Otros miembros que pasaron poles files del grupu son: Paul Di'Anno (cantante), Blaze Bayley (cantante), Dennis Straton (guitarrista) y Clive Burr (batería).

## Discografía
### N'estudiu
* *Iron Maiden* (1980)
* *Killers* (1981)
* *The Number of the Beast* (1982)
* *Piece of Mind* (1983)
* *Powerslave* (1984)
* *Somewhere in Time* (1986)
* *Seventh Son of a Seventh Son* (1988)
* *No Prayer for the Dying* (1990)
* *Fear of the Dark* (1992)
* *The X Factor* (1995)
* *Virtual XI* (1998)
* *Brave New World* (2000)
* *Dance of Death* (2003)
* *A Matter of Life and Death* (2006)
* *The Final Frontier* (2010)
* *The Book of Souls* (2015)
**Senjutsu* (2021)

### En direutu
* *Live After Death* (1985)
* *Maiden England* (1989)
* *A Real Live One* (1993)
* *A Real Dead One* (1993)
* *Live at Donington* (1993)
* *Rock in Rio* (2002)
* *Death on the Road* (2005)
* *Flight 666: The Original Soundtrack* (2005)
* *En Vivo!* (2012)

## Referencies

## Enllaces esternos
AbiWord

**AbiWord** ye un programa procesador de testu, software llibre, multiplataforma y con llicencia GNU. Pue ser utilizáu nos sistemes operativos Linux, Mac OS X (PowerPC), Microsoft Windows, ReactOS, BeOS y AmigaOS 4.0 (al traviés del motor Cygwin X11), ente otros.

El nome AbiWord derívase de la raíz de la pallabra castellana *Abierto*. N'inglés pronúnciase como la "pallabra d'Abbey" (*Abbey word*).

AbiWord, ta disponible en llingua asturiana pa los sistemes Ubuntu y Windows

## Referencies

## Enllaces esternos

*  AbiSource.com , la páxina oficial
*  AbiWord portátil
Emmy Rossum

**Emmanuelle Grey Rossum**  ye una actriz d'Estaos Xuníos.

## Filmografía
* *[[Dragonball]]* (2009) ... Bulma Briefs
* *[[Dare]]* (2009) ... Alexa
* *[[Poseidon]]* (2006) ... Jennifer Ramsey
* *[[The Phantom of the Opera]]* (2004) ... Christine
* *[[The Day After Tomorrow]]* (2004) ... Laura Chapman
* *[[Mystic River]]* (2003) ... Katie Markum

## Referencies

## Enllaces esternos
A Clockwork Orange (película)

***A Clockwork Orange*** (1971, títulu n'inglés que significa "una naranxa mecánica" o "una naranxa de reloxería") ye una película producida, escrita y dirixida por Stanley Kubrick qu'adautó al cine a partir de la novela del mesmu nome de 1962 d'Anthony Burgess. Ta protagonizada por Malcolm McDowell, que da vida a un delincuente sicópata llamáu Alex DeLarge. 

## Repartu

## Argumentu
Nuna futurista Gran Bretaña, Alex, el protagonista de la película, ye un adolescente que, xunto a los sos amigos, se dedica a pegar cuelmes, forciar y humildar a los más débiles y pegase con otros grupos d'adolescentes. Tamién ye aficionáu a les drogues y sobre too a la música clásica de Ludwig van Beethoven.

Alex afala a los sos amigos a atacar una mansión particular onde vive un escritor cola so muyer a la qu'acaben forciando.

Depués d'una llucha pol lideralgu del grupu, Alex, traicionáu polos sos collacios al salir d'una casa onde acababa d'asesinar a una muyer, ún de los sos compañeros lu golpea con una botella de lleche y lu dexa ellí pa que, momentos depués, la policia lu detenga.

Ye prindáu y lleváu a una prisión brutal, y, al envís de poder amenorgar la conderga, se presenta voluntariu pa sometese al tratamientu Ludovicu (dafechu esperimental). Esti consiste n'esponese a la visión de películes de videu mui violentes, acompangaes de música de Beethoven (mientres lu droguen con sustancies que-y producen noxu) p'asina acondar la so respuesta a la violencia.

N'acabando'l programa, la so vida queda destruyida dafechu y refuga la violencia. Sos pas refúguenlu, los sos antiguos amigos son agora axentes de les fuercies del orde, y una antigua víctima de so secuéstralu pa torturalu obligándo-y a sentir la novena sinfonía de Beethoven. L'oxetivu d'esta persona, amás de la simple venganza, ye provoca-y a Alex un alloriu que seya abondo pa que nagüe por suicidase; d'esta manera'l "tratamientu Ludwig" sería dafechu refugáu pola opinión pública y el gobiernu se vería desacreditáu.

Asina, Alex intenta suicidase ensin algamalo; lo que consigue ye llibrase de los efeutos del "Tratamientu Ludwig".

## Ver tamién
* La naranxa mecánica (novela)

## Referencies

## Enllaces esternos
GNOME Calculator

**GNOME Calculator**, antaño conocida como **GCalctool**, ye la calculadora por defeutu que vien col escritoriu GNOME, poro va incluyía nel paquete d'aplicaciones qu'ufre Ubuntu. Ye una poderosa **calculadora gráfica** con modos básicu, financieru, llóxicu y científicu. 
Usa un paquete de precisión múltiple pa facer l'aritmética, ufriendo un altu grau de precisión

Anguaño, ta disponible la versión en llingua asturiana de la mano de Softastur

## Referencies

## Enllaces esternos
Xena: Warrior Princess

***Xena: Warrior Princess*** ye una serie de televisión fantástica xebrada en 134 episodios que s'emitieron ente'l 15 de setiembre de 1995 y el 18 de xunetu de 2001. Amuesa una visión optimista del futuru nel que los homes tienen superao la fame, la enfermedá, el racismu y la miseria.

## Repartu

## Ver tamién
* Xena
* 
* 

## Referencies

## Enllaces esternos

*  Xena: Warrior Princess
Nautilus (dixebra)

:*El términu *'Nautilus*', pue facer referencia a:*

* Al xéneru Nautilus, dientro de la familia Nautilidae
* Al submarín Nautilus, la nave del Capitán Nemo, de la novela de Jules Verne
* Nautilus, un xestor gráficu d'archivos, del proyeutu GNOME

## Referencies

## Enllaces esternos
Ritual

Un **ritual** ye un conxuntu d'aiciones, davezu pensaes pa tener un valor simbólicu, y la so puesta n'escena ye davezu preescrita por una relixón o poles tradiciones d'una comunidá.

Un ritual faise dientru de periodos regulares, o n'ocasiones específiques, a vegades a discreción d'individuos o comunidaes. Pue realizase individualmente, en grupu o por tola comunidá; en sitios arbitrarios o en llugares específicamente reservaos pa ello; y al mesmu tiempu puen ser pa xente específico o non (públicos o provaos). Un ritual pue tar restrinxíu a una estaya concreta de la sociedá, y pue significar el pasu d'un individuu o más d'una estaya a otra nel ámbitu relixosu o social.

El propósitu de los rituales ye variao; inclúin rellación con obligaciones o ideales relixosos, satisfacción de les necesidaes espirituales o emocionales de los prauticantes, puen guetar facer más fuertes los llazos sociales, manifertas respitu o sumisión, afitar una afiliación, obtener aceutación social o aprobamientu pa dalgún eventu, o a vegaes sólo pol placer del ritual en sí mesmu.

Los rituales son daqué estendío cuasi a toles sociedaes humanes, pasaes o presentes. Inclúin nun sólo ritos d'adoración, sacramentos y cultos de relixones organizaes, sino tamién ritos de pasu de delles sociedaes, xuramentos d'obediencia, coronaciones, ya inauguraciones presidenciales, casamientos y funerales, tradiciones escolares y graduaciones, aconceyamientos de clubes, eventos deportivos, festexos de Halloween, pasucais de veteranos, compres de Navidá y más. Munches actividaes que son ostensiblemente llevaes a cabu por propósitos concretos como los xuicios, execuciones de criminales, etc., son cargaos con a esgaya d'aiciones simbóliques preescribies y regulaes. Aínda aiciones comunes como dar la man o dicir hola son rituales.

## Referencies

## Enllaces esternos
Llingües eslaves meridionales

Les **llingües eslaves meridionales** o **llingües sudeslavas** constitúin una de les trés divisiones principales de les llingües eslaves, les llingües d'esti grupu estremar en dos rames:
* llingües eslaves meridionales-occidentales
** Eslovenu 
** grupu serbocroata: 
*** Croata 
*** Bosniu
*** Serbiu 
*** Montenegrín

* llingües eslaves meridionales-orientales
** Antiguu eslavu eclesiásticu (llingua muerta)
** Búlgaru
** Macedoniu

# Dialeutu kajkaviano (parte de los croates), dialeutu chakaviano (parte de los croates), dialeutu shtokaviano (restu de los serbo-croates), dialeutos de transición: Torlak (restu de los serbios, búlgaru, macedoniu).

## Clasificación de la rellación cultural y les llingües eslaves del Sur

Les llingües eslaves del este pertenecen al "círculu cultural" del cristianismu ortodoxu. Amás, tuvieron espuestes a la fuerte influencia de la llingua y la cultura griega, como lo demuestra la so escritura, la llamada escritura cirílico. Igualmente, tán influyíes pola cultura oriental, que dexó la so marca nuna serie de pallabres turques.
* Pertenecen a esti grupu sureste:
** Idioma búlgaru
** Idioma macedoniu
** Idioma serbiu
** Idioma montenegrín
** Idioma bosniu (con una fuerte influencia de la cultura oriental-islámica).

Les llingües eslaves del oeste pertenecen al círculu cultural católicu; estes llingües fueron espuestos a la fuerte influencia de la llingua llatina y la cultura occidental. La so escritura oficial ye nel alfabetu llatín.
* Pertenecen a esti grupu suroeste:
** Idioma croata
** Idioma eslovenu

----

Esti subgrupu pertenez al grupu de les Llingües eslaves.

## Comparanza léxica
Los numberales en diverses llingües eslaves meridionales:
:

## Ver tamién
* Llingües eslaves
** Llingües eslaves occidentales
** Llingües eslaves orientales

## Referencies
Nautilus (software)

**Nautilus** ye'l xestor de ficheros oficial del entornu d'escritoriu GNOME.
El so nome ye un xuegu de pallabres, emulando una Cónxara o *[[Nautilidae]]*, evocando les consoles (*shell* n'inglés) de los sistemes operativos **UNIX**.

Esiste versión en Llingua asturiana

## Historia
Esti programa reemplazó a Midnight Commander en GNOME 1.4 y convirtióse nel xestor de ficheros oficial dende la versión 2.0.

## Carauterístiques
* Permite ñavegar polos tos ficheros llocales, asina como pol protocolu FTP, carpetes compartíes Windows Samba, sirvidores WebDAV y sirvidores SSH vía GNOME VFS.
* Permite entever los ficheros nos sos iconos, por exemplu con ficheros de testu planu, imáxenes, videu, soníu (col punteru del mur sobro l'archivu).
* Inclúi marcadores, emblemes, notes, scripts pa camudar o remanar ficheros, historial.
* Per duana de la biblioteca Gamin, Nautilus detecta la modificación de ficheros llocales en tiempu real, esaniciando la necesidá de refrescar manualmente la ventana.
* A partir de la versión 2.6 permite la xestión espacial de ficheros, considerándolos una representación física d'ellos.

## Ver tamién

* Software llibre
* Konqueror
* Dolphin
* Thunar
* Krusader

## Referencies

## Enllaces esternos

* Sitiu web oficial de Nautilus 
* The Spatial Way, illustrativa esplicación de Nautilus Espacial
Manuel Busto Fernández

**Manuel Busto Fernández**  ye un piragüista asturianu nueve vegades campeón del mundu de maratón y del Descensu Internacional del Sella.

## Biografía
Manuel Busto Fernández, nació'l 31 de xunetu de 1975 en Villaviciosa, endientru d'una familia de gran tradición piragüística. Foi so güelu maternu'l que lu introduxo nel piragüismu, siendo la Ria de Villaviciosa'l llugar de los sos primeros entrenamientos.

Con 16 años entamó la concentración cola seleición española na Residencia Blume.

Anguaño compite col so propiu equipu, el Piragüismo Astur

Ye fíu de Manuel Busto Alonso, alcalde de Villaviciosa

## Palmarés
*En cadete y xuvenil
**Campeón d'España.
**Ganador del Descensu Internacional del Sella en categoríes cadete y xuvenil.
**3u Campeonatu del Mundu Xuvenil de la República Checa 1993

*2000
**Campeón del Mundu de Maratón K-1 Dartmouth,Canadá
**LXIV Descensu Internacional del Sella K-1
**Campeón d'España de maratón
**3u Campeonatu d'España de pista (1.000 metros)
*2001
**Campeón del Mundu de Maratón K-1 Stockton-on-Tees,Inglaterra
**Campeón d'Europa de Maratón K-1 Hungría
**LXV Descensu Internacional del Sella K-1
**Campeón d'España 5.000 metros
*2002
**Campeón del Mundu de Maratón K-1 Zamora,España
**LXVI Descensu Internacional del Sella xunto con Julio Martínez
*2003
**Subcampéon del Mundu de Maratón K-2 xunto con Javi Hernanz (Valladolid,España)
**Campeón d'Europa K-1 en Polonia
*2004
**Campeón del Mundu de Maratón K-1 Bergen,Noruega
**Campeón del Mundu de Maratón K-2 xunto a Oier Aizpurua Aranzadi Bergen,Noruega
*2005
**Campeón del Mundu de Maratón K-1 Perth,Australia
**Campeón del Mundu de Maratón K-2 xunto a Oier Aizpurua Aranzadi Perth,Australia
**Campeón d'Europa K-1 Tyn Nad Vltavou,República Checa
**Campeón d'Europa de Maratón K-2 xunto a Oier Aizpurua Aranzadi Tyn Nad Vltavou,República Checa
*2006
**Subcampeón del Mundu de Maratón K-1 Tremolat,Francia
**Campeón del Mundu de Maratón K-2 xunto a Oier Aizpurua Aranzadi Trémolat,Francia
**42 edición del Descensu-Ascensu Internacional del Riu Nalón K-1
**50 Descensu del Ríu Miño K-2 xunto a Oier Aizpurua Aranzadi
*2007
**Subcampeón del Mundu de Maratón K-1 Gyor, Hungría
**Campeón del Mundu en Maratón K-2 xunto a Oier Aizpurua Aranzadi Gyor, Hungría
**Campeón d'Europa de Maratón K-1 Trencin (Eslovaquia)
**Subcampeón d'Europa de Maratón K-2 xunto a Oier Aizpurua Aranzadi Trencin (Eslovaquia)

## Dellos
*Fíu predileutu de Villaviciosa.
**Real Orden del Mérito Deportivo* 2003.
*Meyor piragüista español nos años: 2000, 2002,2005
*Reserva olimpicu n'Atlanta 1996.
*Presidente d'honor del Club Náutico Albatros.
*Llámpara d'Oru.
*Faba d'Azabache.
*Troféu Picu Uriellu.
*Propuestu pol ayuntamientu de Villaviciosa como candidatu a los Premios Príncipe d'Asturies.
*Premiu Delfos a la calidá humana nel deporte.

## Referencies

## Enllaces esternos

*Páxina Oficial
El Llapiceru

**El Llapiceru** foi una revista de cómic editada en Xixón pola asociación Conceyu Bable.

Entamó la so andadura nel añu 1988 y taba dirixida pol actor y asturianista Lluis Antón González que tamién collaboró na revista con delles historietes. Esta revista supuso pa munchos autores mozos asturianos la oportunidá de ver asoleyaos por primer vez los sos trabayos. Ente los collaboradores habituales de la publicación tan dibuxantes como Alberto Álvarez Peña (autor, igualmente, de munches de les portaes de la revista), Miguel Solís Santos, Neto, Ígor Medio, Ruma Barbero, Javier Marinas ...

Nel añu 1991 **El Llapiceru** creó un concursu de cómic nel que los trabayos ganadores yeren publicaos pola revista.

**El Llapiceru** algamó los 16 númberos, llegando la so andadura hasta l'añu 1997. Nel 2008, coincidiendo col ventenu aniversariu de la revista, fízose una edición de los númberos asoleyaos entamada por Conceyu Bable y l'Atenéu Cultural Xuan María Acebal.

## Referencies

## Enllaces esternos
Volcán

Un **volcán** ye una estructura xeolóxica pola que surde magma (llava fundío) y gases del interior d'un planeta. L'ascensu ocurre davezu n'episodios d'actividá violenta denominaos **erupciones**, nes que'l volcán inyeuta altes cantidaes de povises, gases y aerosoles na atmosfera, pudiendo causar enfriamientu climáticu temporal.

Al acumulase'l material arrastráu del interior fórmase una estructura cónica en superficie que puede algamar altures de centenes de metros hasta de varios quilómetros. Al conductu que comunica'l reservoriu de magma o **cámara magmática** en fondura cola superficie denomínase-y **chimenea**. Esta termina na cima del edificiu volcánicu, que ta rematáu por una depresión o cráter.

Dellos volcanes, depués de sufrir erupciones grandes, colápsense formando enormes depresiones nes sos cimes que perpasen el quilómetru de diámetru. Estes estructures reciben el nome de calderes.

La fluidez de les llaves arroxaes por volcanes ta controlada pola so composición química. Asina, llaves más fluíes, o de tipu ḥawaianu, tienen composiciones riques en fierro y magnesiu y tienen un conteníu baxo en síliz. Estes al surdir de la chimenea almacénense nel cráter o caldera hasta circular per fuera, formándose ríos de llaves que pueden percorrer distancies de varies decenes de quilómetros.

Les llaves fluíes tienen un altu conteníu en síliz y vapor d'auga. Dao que fluyen pobremente, formen un tapón na chimenea lo que remanez n'erupciones esplosives, faciendo medrar el tamañu del cráter. En casos estremos pueden destruyir dafechu l'edificiu volcánicu como asocedió demientres la erupción del Monte Santa Helena en 1980.

La llava nun erupciona siempre dende una chimenea central yá que puede abrise camín al traviés d'abertures nos flancos del volcán. Si estes erupciones son continues pueden dar llugar al que se conoz como conu parásitu. El Monte Etna tien más de 200 d'estos conos parásitos y dalgunos d'ellos namás qu'espulsen gases. Estos últimos nómense fumaroles.

Polo xeneral los volcanes tán venceyaos a les llendes de plaques tectóniques, magar qu'hai esceiciones como'l vulcanismu de **[[puntu caliente|puntos calientes]]** o **hot spots** asitiaos nel interior de les plaques, como ye'l casu de les islles Ḥawai, teoría baraxada tamién pal orixe del Archipiélagu Canariu.

El volcán conocíu más grande del Sistema Solar ye'l Monte Olimpu, allugáu nel planeta Marte y anguaño inactivu, con 600 km de base y unos 27 km d'altura. Otres estructures volcániques a rescamplar pueden atopase na superficie d'Ío).

## Exemplos de volcanes
* Etna, n'Italia
* Pinatubo, nes Filipines
* Mauna Kea, en Ḥawai, Estaos Xuníos
* Monte Fuji, en Xapón

## Referencies

## Enllaces esternos
Medayistes olímpicos d'Asturies

Esti ye'l llistáu de los medayistes asturianos a lo llargo de la historia de los Xuegos Olímpicos

:*(Nun se tienen datos de los deportes d'equipu primero de 1960)*

::::